Návrh ROZHODNUTIE EURÓPSKEHO PARLAMENTU A RADY ktorým sa mení a dopĺňa medziinštitucionálna dohoda zo 17. mája 2006 o rozpočtovej disciplíne a riadnom finančnom hospodárení, pokiaľ ide o viacročný finančný rámec, a s cieľom riešiť potreby dodatočného financovania projektu ITER /* KOM/2011/0226 v konečnom znení - 2011/ () */





DÔVODOVÁ SPRÁVA 1. Úvod Týmto návrhom rozhodnutia Európskeho parlamentu a Rady sa mení a dopĺňa návrh Komisie z 20. júla 2010 ohľadom medziinštitucionálnej dohody zo 17. mája 2006 o rozpočtovej disciplíne a riadnom finančnom hospodárení, pokiaľ ide o viacročný finančný rámec, s cieľom riešiť potreby dodatočného financovania projektu ITER[1]. Návrh berie do úvahy vývoj, ktorý sa doposiaľ dosiahol v rokovaniach, hlavne s ohľadom na presuny prostriedkov v rámci okruhu 1A a na finančné objemy určené na dodatočné viazané a výdavkové rozpočtové prostriedky, ktoré podľa okruhu 1A, sú vyčlenené na projekt ITER na roky 2012 a 2013. Návrh má urýchliť rozhodnutie rozpočtového orgánu, čo prispeje k úspešnému splneniu projektu ITER. Návrh je plne v súlade s návrhom rozpočtu pre rok 2012, aj s návrhom Komisie na rozhodnutie Rady o rámcovom programe Európskeho spoločenstva pre atómovú energiu v oblasti jadrového výskumu a odbornej prípravy (2012–1013)[2]. Konečné schválenie rámcového programu je podmienené kladným výsledkom rozpočtového procesu o dodatočnom financovaní projektu ITER. 2. Využívanie rezerv a presun prostriedkov v rámci okruhu 1A V rámci výdavkového stropu okruhu 1A neostala na rok 2011 žiadna rezerva a rezervy pre rok 2012 a 2013 nestačia pokryť potreby projektu ITER a zároveň nepredvídané udalosti, ako je ustanovené v bode 13 medziinštitucionálnej dohody zo 17. mája 2006 o rozpočtovej disciplíne a riadnom finančnom hospodárení (IIA)[3]. Komisia v súlade s prvým odsekom bodu 23 medziinštitucionálnej dohody posúdila rozsah prerozdelenia výdavkov medzi programami zahrnutými v príslušnom okruhu s cieľom, aby značná suma v absolútnom i percentuálnom vyjadrení plánovaného nového výdavku bola k dispozícii v rámci existujúceho stropu tohto okruhu. V dôsledku toho navrhuje presunúť sumu 100 mil. EUR v roku 2012 a sumu 360 mil. EUR v roku 2013 zo Siedmeho rámcového programu pre výskum. 3. Presuny medzi okruhmi (viazané rozpočtové prostriedky) Komisia v súlade s druhým odsekom bodu 23 medziinštitucionálnej dohody posúdila rozsah vyrovnania každého zvýšenia stropu v prípade jedného okruhu znížením stropu v druhom okruhu. Rezervy ponechané v rámci výdavkových stropov okruhov, okrem okruhu 1A, na roky 2011 až 2013 sa v súčasnosti odhadujú takto: || 2011 || 2012 || 2013 Okruh 1B || 6.4 || 22.1 || 0.4 Okruh 2 || 1678.8 || 651.6 || 112.8 Okruh 3 A || 67.0 || 65.6 || 34.3 Okruh 3 B || 0.1 || 15.5 || 25.3 Okruh 4 || 0 || 246.7 || 112.0 Okruh 5 || 243.2 || 472.6 || 521.6 S prihliadnutím na bod 13 medziinštitucionálnej dohody sa Komisia domnieva, že rezervy v rámci výdavkových stropov okruhov 1B, 3A a 3B sú príliš malé na to, aby pokryli dodatočné finančné potreby projektu ITER, a že predpokladané dodatočné potreby v rámci okruhu 4 neumožňujú zníženie daného výdavkového stropu. Naopak, rezervy na rok 2011 v rámci okruhu 2 a 5 sú dostatočne veľké na to, aby bolo možné znížiť dané výdavkové stropy a vyrovnať tak nutné zvýšenie stropu okruhu 1A projektu v roku 2012. Preto Komisia navrhuje znížiť výdavkový strop okruhu 2 na rok 2011 o 650 mil. EUR a okruhu 5 na rovnaký rok o 190 mil. EUR a následne zvýšiť výdavkové stropy okruhu 1A o 650 mil. EUR na rok 2012 a o 190 mil. EUR na rok 2013. Navrhovaná úprava medzi výdavkovými stropmi ponecháva v rámci stropu okruhu 2 disponibilnú rezervu na rok 2011 vo výške 1028,8 mil. EUR a v rámci okruhu 5 na rok 2011 rezervu vo výške 53,2 mil. EUR. Komisia sa zaviazala, že prijme všetky náležité opatrenia, aby sa zabezpečilo dodržanie rozhodnutí týkajúcich sa výdavkov a financovania SPP, ako aj dohody o preskúmaní stavu reformy SPP. 4. platobné rozpočtové prostriedky Vo štvrtom odseku bodu 23 medziinštitucionálnej dohody sa stanovuje, že akákoľvek revízia musí zachovať primeraný vzťah medzi záväzkami a platbami. Návrh nemení celkový strop pre výdavkové rozpočtové prostriedky v rámci finančného rámca pre roky 2007 – 2013, a zachováva systematickú postupnosť v súvislosti s viazanými rozpočtovými prostriedkami. 5. Súhrnná tabuľka a záver V tabuľke je uvedené zhrnutie navrhovaných zmien stropov pre viazané a platobné rozpočtové prostriedky finančného rámca. Jednotlivé sumy sú vyjadrené v bežných cenách: Revíziou sa nemenia všeobecné stropy pre viazané a výdavkové rozpočtové prostriedky pre obdobie 2007 – 2013 vyjadrené v bežných cenách. Tabuľka uvedená nižšie vyjadruje upravené ročné výdavkové stropy finančných rámcov, ktoré sa menili kvôli vyššie uvedeným zmenám v bežných cenách. Pokiaľ ide o finančný rámec, formálne rozhodnutie o zmenách a doplneniach medziinštitucionálnej dohody musí vychádzať zo základnej tabuľky, ktorá je obsiahnutá v medziinštitucionálnej dohode a ktorá je vyjadrená v stálych cenách z roku 2004. Sumy v bežných cenách preto musia byť prevedené na ceny roku 2004 pomocou fixného deflátora vo výške 2 % ročne v súlade s bodom 16 medziinštitucionálnej dohody (pozri prílohu k návrhu rozhodnutia Európskeho parlamentu a Rady uvedenú ďalej v texte). Návrh ROZHODNUTIE EURÓPSKEHO PARLAMENTU A RADY ktorým sa mení a dopĺňa medziinštitucionálna dohoda zo 17. mája 2006 o rozpočtovej disciplíne a riadnom finančnom hospodárení, pokiaľ ide o viacročný finančný rámec, a s cieľom riešiť potreby dodatočného financovania projektu ITER EURÓPSKY PARLAMENT A RADA EURÓPSKEJ ÚNIE, so zreteľom na medziinštitucionálnu dohodu medzi Európskym parlamentom, Radou a Komisiou zo 17. mája 2006 o rozpočtovej disciplíne a riadnom finančnom hospodárení[4], a najmä na jej bod 21, 22 a 23, so zreteľom na návrh Komisie, keďže: (1) V rámci [trialógu]/[rozpočtového zmierovacieho] stretnutia ... ... 2011 sa Európsky parlament, Rada a Komisia dohodli na modalitách poskytovania dodatočného financovania projektu ITER. V súvislosti s týmto financovaním je potrebné revidovať viacročný finančný rámec na roky 2007 – 2013 v súlade s bodmi 21, 22 a 23 medziinštitucionálnej dohody s cieľom zvýšiť stropy na rok 2012 pre viazané rozpočtové prostriedky v rámci okruhu 1A o sumu 650 mil. EUR a na rok 2013 o sumu 190 mil. EUR v bežných cenách. (2) Zvýšenie stropu okruhu 1A na roky 2012 a 2013 sa plne vyváži znížením stropu pre viazané rozpočtové prostriedky v rámci okruhu 2 a okruhu 5 na rok 2011. (3) Na účely zachovania primeraného vzťahu medzi záväzkami a platbami sa upravia ročné stropy pre výdavkové rozpočtové prostriedky. Pokiaľ ide o požiadavky na platby v období rokov 2007 – 2013 bude táto úprava neutrálna. (4) Príloha I medziinštitucionálnej dohody o rozpočtovej disciplíne a riadnom finančnom hospodárení by sa preto mala zodpovedajúcim spôsobom zmeniť a doplniť[5], ROZHODLI TAKTO: Jediný článok Príloha I medziinštitucionálnej dohody o rozpočtovej disciplíne a riadnom finančnom hospodárení sa nahrádza prílohou k tomuto rozhodnutiu. V Bruseli Za Európsky parlament Za Radu PRÍLOHA [1] KOM(2010) 403 v konečnom znení, 20. 7. 2010. [2] KOM(2011) 72 v konečnom znení, 7. 3. 2011. [3] Ú. v. EÚ C 139, 14.6.2006, s. 1. [4] Ú. v. EÚ C 139, 14.6.2006, s. 1. [5] Pre tieto účely sú údaje vyplývajúce z hore uvedenej dohody prepočítané do cien roku 2004